钦定古今图书集成/明伦汇编/交谊典/第031卷 > 宋胡大初昼帘绪论 > 《以诗代书别后寄赠京邑僚友》梁·陆倕
## 钦定古今图书集成/明伦汇编/交谊典/第031卷 > 宋胡大初昼帘绪论 > 《以诗代书别后寄赠京邑僚友》梁·陆倕

“余本水乡士，闭门江海隅。时逢世道泰，蹇足步高衢。
名成宦虽立，效微功日疏。入仕乘肥马，出守拥高车。
关门游昔吏，迁亭有故书。江派资贤牧，宗英出建旟。
不劳王布鼓，无赖露田车。弼政非责实，求名已课虚。
长卿病犹在，修龄疾未袪。讵知亭长肉，宁挂府丞鱼。
不能未能止，内讼惭诸己。”僶俛从王事，纚舟出淮泗，
“朋故远追寻，暝宿清江阴。明旦一分手，翻飞各异林。
归舟随岸曲，犹闻歌棹音。行者日超远，谁见别离心。
夕次洌洲岸，明登慈姥岑。水流多回复，余归良未寻。
江关寒事早，夜露伤秋草。心属姑苏台，目送邯郸道。
葭苇日苍苍，亲知慎早凉。刘兄消渴病，休摄戒无良。
殷弟癫眩疾，行止避风霜。刘侯有馀”冷，宜饵陟釐方。
伏子多风咳，门冬幸易将。率更爱雅体，体弱思自彊。
吏曹勉玉润，讽议勗金相。比部多暇日，奚用肆龙章。
建德何为者，无堕无人乡。记室朋从暇，露蝎附行商。
议曹坐朝罢，尺板嗣徽芳。双栖成独宿，俱飞忽异翔。
眷言思亲友，沉思结中肠。追惟畴昔时，朝府多欢暇。
薄暮尘埃静，飞盖遥相迓。李郭或同舟，潘夏时方驾。
娱谈终美景，敷文永清夜。促膝岂异人，戚戚皆朋娅。
今者一乖离，漼然心事差。山川望犹近，便似隔天涯。
玉躬子加护，《昭质》余未亏。《八行》思自勉，一札望来仪。